चुनाव आयोग ने पूछा- आपके खिलाफ एक्शन क्यों न लें; कल शाम तक जवाब मांगा
EC issues notice cong chiefs son priyank kharge nalayak remark against pm modi; इलेक्शन कमीशन ने बुधवार को कांग्रेस अध्यक्ष मल्लिकार्जुन खड़गे के बेटे प्रियांक खड़गे को नोटिस भेजा है।
इलेक्शन कमीशन ने बुधवार को कांग्रेस अध्यक्ष मल्लिकार्जुन खड़गे के बेटे प्रियांक खड़गे को नोटिस भेजा है। ये नोटिस प्रियांक के पीएम मोदी को नालायक बताने वाले बयान को लेकर दिया गया है। कमीशन ने कहा है कि प्राथमिक तौर पर देखें तो प्रियांक ने आदर्श आचार संहिता के प्रावधानों का उल्लंघन किया है।
4 मई की शाम तक देना होगा जवाब
प्रियांक से 4 मई की शाम तक नोटिस का जवाब देने के लिए कहा गया है। उन्हें बताना होगा कि उनके खिलाफ आचार संहिता के उल्लंघन के लिए कार्रवाई क्यों नहीं की जाए। प्रियांक के बयान के बाद भाजपा ने इलेक्शन पैनल से उनकी शिकायत की थी।
प्रियांक ने पीएम मोदी को कहा था नालायक
प्रियांक ने 1 मई को कलबुर्गी में बंजारा समुदाय के कार्यक्रम में प्रधानमंत्री को नालायक कहा था। उन्होंने कहा था- मोदी प्रधानमंत्री हैं, आपकी आलोचना तो होगी ही। इसका मतलब यह नहीं कि आप रोते हुए जनता के पास जाएं। दुर्भाग्य से, पीएम हर बार विक्टिम कार्ड खेलते हैं।
बेटे के बयान पर कांग्रेस अध्यक्ष ने सफाई दी थी। मल्लिकार्जुन खड़गे ने कहा था- प्रियांक ने ऐसा कुछ नहीं कहा। उन्होंने एक सांसद को लेकर यह टिप्पणी की थी। इसलिए प्रधानमंत्री मोदी के लिए ये शब्द उनके मुंह में मत डालो। हर जगह यह जानबूझकर हो रहा है।
मल्लिकार्जुन खड़ने ने मोदी को बताया था जहरीला सांप
मल्लिकार्जुन खड़ने ने 27 अप्रैल को प्रधानमंत्री नरेंद्र मोदी को जहरीला सांप बताया था। उन्होंने कहा था कि PM मोदी जहरीले सांप की तरह हैं। आप सोच सकते हैं कि यह जहर है या नहीं, लेकिन यदि आप उसे चखेंगे, तो आपकी मौत हो जाएगी।
कर्नाटक चुनाव से जुड़ी ये खबरें भी पढ़ें...
कांग्रेस अध्यक्ष खड़गे बोले- PM मोदी जहरीले सांप जैसे:आप सोचेंगे यह जहर है या नहीं? उसे चखेंगे और मौत हो जाएगी
कांग्रेस अध्यक्ष मल्लिकार्जुन खड़गे ने प्रधानमंत्री नरेंद्र मोदी को जहरीला सांप कहा है। कर्नाटक के कलबुर्गी में गुरुवार काे चुनावी सभा को संबोधित करते हुए खड़गे ने कहा- PM मोदी जहरीले सांप की तरह हैं। आप सोच सकते हैं कि यह जहर है या नहीं, लेकिन यदि आप उसे चखेंगे, तो आपकी मौत हो जाएगी। पूरी खबर पढ़ें...
मोदी बोले- मुझे कांग्रेस वालों ने 91 बार गालियां दीं:कहा- ये इतनी मेहनत गुड गवर्नेंस में करते तो खराब हालत नहीं होती
बीदर में प्रधानमंत्री ने कहा- मुझे कांग्रेस के लोगों ने 91 बार गालियां दीं। गालियों के शब्दकोष में टाइम खराब करने के बजाय अगर कांग्रेस ने इतनी मेहनत गुड गवर्नेंस में की होती तो इनकी इतनी दयनीय स्थिति नहीं होती। कांग्रेस अध्यक्ष मल्लिकार्जुन खड़गे ने 27 अप्रैल को कलबुर्गी में एक चुनावी सभा के दौरान प्रधानमंत्री को जहरीले सांप की तरह बताया था। पढ़ें पूरी खबर...
प्रियंका बोलीं- इन लोगों ने मेरे परिवार को इतनी गालियां दीं कि किताब छपवानी पड़ेगी
प्रियंका ने रविवार को कर्नाटक के जमखंडी में कहा- मोदी जी को मेरे भाई से सीखना चाहिए। मेरा भाई कहता है कि मैं देश के लिए गाली क्या, गोली भी खाने को तैयार हूं। PM लिस्ट बनवाते हैं कि उन्हें 91 बार गालियां दी गईं। इन लोगों ने मेरे परिवार को जितनी गालियां दीं, इसकी लिस्ट बनवाएं तो पूरी किताब छपवानी पड़ेगी। पूरी खबर पढ़ें...